রেহানুল হক কবিতা মিলনসাগর Rehanul Haq Poetry MILANSAGAR
কবি রেহানুল হক - নুর-ই-আজম রেহান নামেও পরিচিত। কবি জন্মগ্রহণ করেন বাংলাদেশের
ঠাকুরগাঁও জেলাধীন মাজখুড়িয়া গ্রামে।
কবি রংপুর কারমাইকেল কলেজ থেকে ইংরেজী সাহিত্যে এম.এ পাশ করেন।পরবর্তীতে সিভিল সার্ভিসের
মাধ্যমে পেশাজীবণে প্রবেশ। বর্তমানে UK-এর নর্দামব্রিয়া বিশ্ববিদ্যালয়ে আন্তর্জাতিক উন্নয়নে অধ্যয়নরত।
তিনি ষষ্ঠ শ্রেণী থেকেই কবিতা লেখা শুরু করেন। সাহিত্যের বিভিন্ন শাখায় আগ্রহ থাকলেও প্রথম এবং
একমাত্র ভালোবাসা কবিতা-ই। জীবণের কাঁটায় বিদ্ধ, ক্ষত-বিক্ষত রেহানুল সর্বদাই আশ্রয় খুঁজেন অপার
নির্মলতায় আর স্বস্তির ছোঁয়া পান কবিতাকে ঘিরেই।
তাঁর কবিতার বিষয়বস্তু পরিব্যপ্ত দেশ, কাল, পাত্র অতিক্রম করে আরো বহুদূর, নানা গন্তব্যে। উঠে এসেছে
বাংলার ডাহুকের গান থেকে ইন্দোনেশিয়ার বুয়াজা ডারাট, ধ্বংসপ্রাপ্ত পম্পে নগরী বা রাতের আকাশের
জ্বলজ্বলে বুধ। রয়েছে চিরায়ত প্রেম বা বিপ্লবের ঝংকার বা প্রেম ও বিপ্লবের দ্বন্দ অথবা মানুষের স্বরুপ
উন্মোচন। রেহানের বিশ্বাস সৌন্দর্য পরম ধর্ম আর কবিতাই পারে সুন্দরের চর্চার মাধ্যমে একটি বাসযোগ্য
পৃথিবী গড়ে তুলতে। তিনি স্বপ্ন দেখেন এমন এক ভবিষ্যতের যখন রাজত্ব করবে কেবল ভালোবাসা।
কবি বাংলা ও ইংরেজী উভয় ভাষাতেই লিখতে স্বাচ্ছ্যন্দবোধ করেন। ২০০৭ সালে প্রকাশ পায় প্রথম
কাব্যগ্রন্থ “ধোঁয়াশার অন্তরালে”।ইংরেজীতে “Mibba” নামক কবিতাসমূহ, Creative Writing Forum-এ প্রকাশিত
হয়।
আমরা মিলনসাগরে  কবি রেহানুল হক-এর কবিতা গান তুলে আগামী প্রজন্মের কাছে পৌঁছে দিতে পারলে
এই প্রচেষ্টাকে সার্থক বলে মনে করবো।
কবির সঙ্গে যোগাযোগ -
ইমেল - rehanh83@gmail.com
চলভাষ-  +৪৪৭৪০৫৩৪৪৪৭৬
কবি রেহানুল হক-এর মূল পাতায় যেতে এখানে ক্লিক করুন।
উত্স - কবির সঙ্গে ইমেলে পত্রালাপ।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১৫.৬.২০১৬
...